****

**แบบรับรองจริยธรรมและจรรยาบรรณทางวิชาการ**

**ตอนที่ ๑ สำหรับผู้ขอกำหนดตำแหน่งทางวิชาการ**

ตามที่ข้อบังคับมหาวิทยาลัยธรรมศาสตร์ว่าด้วยคุณสมบัติ หลักเกณฑ์ และวิธีการแต่งตั้งและถอดถอนตำแหน่งทางวิชาการของคณาจารย์ประจำซึ่งเป็นพนักงานมหาวิทยาลัย พ.ศ. ๒๕๖๑ กำหนดเรื่องจริยธรรมและจรรยาบรรณทางวิชาการในการจัดทำผลงานทางวิชาการ รวม ๖ ประการ ดังนี้

(๑) มีความซื่อสัตย์ทางวิชาการ โดยต้องไม่กระทำการดังต่อไปนี้

(๑.๑) ไม่นำผลงานของผู้อื่นมาเป็นผลงานของตน

(๑.๒) ไม่ลอกเลียนผลงานทางวิชาการของผู้อื่น

(๑.๓) ต้องไม่นำผลงานทางวิชาการของตนเองในเรื่องเดียวกันไปเผยแพร่ในวารสารวิชาการมากกว่าหนึ่งฉบับ รวมถึงไม่คัดลอกข้อความใด ๆ จากผลงานเดิมของตนโดยไม่อ้างอิงผลงานเดิมตามหลักวิชาการ อันจะทำให้เกิดความเข้าใจผิดว่าเป็นผลงานใหม่

(๒) ต้องแสดงหลักฐานของการค้นคว้าโดยอ้างถึงหรืออ้างอิงถึงบุคคลและแหล่งที่มาของข้อมูลที่นำมาใช้ในผลงานทางวิชาการของตนเอง

(๓) ต้องไม่มุ่งถึงผลประโยชน์ทางวิชาการจนละเลยต่อหลักสิทธิมนุษยชนหรือสิทธิส่วนบุคคลของผู้อื่น

(๔) ต้องจัดทำผลงานทางวิชาการโดยใช้หลักวิชาการเป็นเกณฑ์และเสนอผลงานตามความเป็นจริง ปราศจากอคติ ไม่จงใจเบี่ยงเบนผลการศึกษาหรือวิจัยโดยมุ่งหวังผลประโยชน์ส่วนตัว หรือจงใจก่อให้เกิดความเสียหายแก่ผู้อื่น หรือไม่ขยายข้อค้นพบโดยไม่ได้ตรวจสอบยืนยันในทางวิชาการ

(๕) ต้องนำผลงานไปใช้ประโยชน์ในทางที่ถูกต้อง ชอบธรรม และชอบด้วยกฎหมาย

(๖) ต้องแสดงการได้รับอนุญาตหรือต้องปฏิบัติถูกต้องตามหลักเกณฑ์ของการวิจัยในคนหรือสัตว์ เฉพาะในกรณีการทำผลงานทางวิชาการที่เป็นการทำวิจัยในคนหรือสัตว์

ข้าพเจ้าขอรับรองว่า ผลงานทางวิชาการที่ข้าพเจ้าได้ยื่นขอกำหนดตำแหน่งทางวิชาการเป็นไปตามหลักจริยธรรมและจรรยาบรรณทางวิชาการ ๖ ประการ โดยข้าพเจ้าได้รับทราบผลของการละเมิดหลักจริยธรรมและจรรยาบรรณทางวิชาการทุกประการ

ลงชื่อ...........................................................

(..........................................................)

วันที่.......... เดือน..................... พ.ศ. ........

**ตอนที่ ๒ สำหรับ คณะ/หน่วยงาน**

ทราบและตรวจสอบในเบื้องต้นแล้ว

ลงชื่อ...........................................................(คณบดี/ผู้อำนวยการ)

(........................................................)

วันที่.......... เดือน..................... พ.ศ. ........